CELEX: 31988R4045
Language: hr
Date: 1988-12-19 00:00:00
Title: Uredba Vijeća (EZUČ, EEZ, Euratom) br. 4045/88 od 19. prosinca 1988. o utvrđivanju prihoda predsjednika, članova i tajnika Prvostupanjskog suda Europskih zajednica

01/Sv. 13
            
            
               HR
            
            
               Službeni list Europske unije
            
            
               35
            
         31988R4045
   
               L 356/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZUČ, EEZ, EURATOM) br. 4045/88
   od 19. prosinca 1988.
   o utvrđivanju prihoda predsjednika, članova i tajnika Prvostupanjskog suda Europskih zajednica
   VIJEĆE EUROPSKIH ZAJEDNICA,
   uzimajući u obzir Odluku Vijeća 88/591/EZUČ, EEZ, Euratom od 24. listopada 1988. o osnivanju Prvostupanjskog suda Europskih zajednica (1), a posebno njezin članak 2. stavak 5.,
   uzimajući u obzir Ugovor o osnivanju jedinstvenog Vijeća i jedinstvene Komisije Europskih zajednica, a posebno njegov članak 6.,
   budući da je gore navedenom Odlukom Vijeće pridružilo Sudu Prvostupanjski sud koji je zadužen za izvršavanje važnih sudskih funkcija;
   budući da je važno odrediti plaće, mirovine i sva plaćanja koja se vrše umjesto nagrade predsjedniku, članovima i tajniku Prvostupanjskog suda;
   budući da je, prema tome, potrebno izmijeniti Uredbu Vijeća br. 422/67/EEZ, br. 5/67/Euratom od 25. srpnja 1967. o utvrđivanju prihoda predsjednika i članova Komisije te predsjednika, sudaca, nezavisnih odvjetnika i tajnika Suda (2), kako je zadnje izmijenjena Uredbom (Euratom, EZUČ, EEZ) br. 3875/87 (3),
   DONIJELO JE OVU UREDBU:
   Jedini članak
   Uredbe br. 422/67/EEZ, br. 5/67/Euratom izmjenjuje se kako slijedi:
   
               1.
            
            
               Sljedeće riječi dodaju se u naslovu:
               „i predsjednika, članova i tajnika Prvostupanjskog suda”.
            
         
               2.
            
            
               Unosi se sljedeći članak:
               „Članak 21.a
               1.   U skladu sa stavcima 2. i 3., odredbe ove Uredbe koje se odnose na predsjednika, članove i tajnika Suda primjenjuju se na predsjednika, članove i tajnika Prvostupanjskog suda.
               2.   Osnovna mjesečna plaća predsjednika, članova i tajnika Prvostupanjskog suda jednaka je iznosu koji se dobiva primjenom sljedećih postotaka na osnovnu plaću dužnosnika Europskih zajednica na posljednjoj stepenici razreda A 1:
               
                           – predsjednik:
                        
                        
                           112,5
                        
                        
                           %,
                        
                     
                           – članovi:
                        
                        
                           104
                        
                        
                           %,
                        
                     
                           – tajnik:
                        
                        
                           95
                        
                        
                           %.
                        
                     3.   Mjesečni dodatak za troškove reprezentacije iz članka 4. stavka 3. iznosi:
               
                           – predsjednik:
                        
                        
                           BFR 21 015,
                        
                     
                           – članovi:
                        
                        
                           BFR 19 170,
                        
                     
                           – tajnik:
                        
                        
                           BFR 16 299.
                        
                     Suci koji predsjedavaju sudskim komorama, osim toga, dobivaju za vrijeme svog mandata poseban dodatak za funkciju od BFR 25 573 mjesečno.”.
            
         
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1988.
      
         
            Za Vijeće
         
         
            Predsjednik
         
         Th. PANGALOS
      
   
   
      (1)  SL L 319, 25.11.1988., str. 1.
   
      (2)  SL 187, 8.8.1967., str. 1.
   
      (3)  SL L 363, 23.12.1987., str. 66.